Ung ire
Debutalbumet til irske Andrew Hozier-Byrne har gått til topps i hjemlandet, uten at du hører så mye av den grønne øya. 

Bluestrommis-sønnen har vokst opp på en annen diett. 
I "Jackie and Wilson" viser han hvor hjertet ligger: " _We'll name our children Jackie and Wilson, raise them on rhythm and blues_ ". 
Det er dette farvannet 24 år gamle Hozier manøvrerer gjennom, med et gospelkor på slep. 
Den katolske kirke er derimot ingen favoritt. 
" _I'll worship like a dog at the shrine of your lies/ I'll tell you my sins and you can sharpen your knife_ ", synger han i "Take me to church". 
Det mest irske finner du i "In a week" med Karen Cowley, om to lik som venter på å bli funnet. 
En stor stemme fra byen Bray. 

Beste spor: 
"Take me to church", "Jackie and Wilson", "Work song". 
